Diari Oficial de la Generalitat Valenciana


Sumari del DOGV 9151, del 16-08-2021 (2021/8335)

RESOLUCIÓ de 29 de juliol de 2021, de la Universitat d'Alacant, de publicació de l'addenda al conveni de col·laboració entre la Universitat d'Alacant i la Fundació Parc Científic d'Alacant subscrit amb data 24 de març de 2015.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9151

Data del DOGV
:   16-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8335


Data del document
:   29-07-2021

Organisme emissor
:   Universitat d'Alacant

Tipus de document
:   Resolució

RESOLUCIÓ de 29 de juliol de 2021, de la Universitat d'Alacant, de publicació de l'addenda al conveni de col·laboració entre la Universitat d'Alacant i la Fundació Parc Científic d'Alacant subscrit amb data 24 de març de 2015. [2021/8335]  
Per mitjà d'una resolució de la rectora de la Universitat d'Alacant, es disposa la publicació de l'addenda al conveni de col·laboració entre la Universitat d'Alacant i la Fundació Parc Científic d'Alacant subscrit amb data 24 de març de 2015.  
  
Alacant 29 de juliol de 2021.- La rectora de la Universitat d'Alacant: Amparo Navarro Faure.  
  
  
Reunits  
D'una part, Amparo Navarro Faure, rectora de la Universitat d'Alacant, nomenament que acredita mitjançant Decret 210/2020 de 18 de desembre del Consell de la Generalitat, i en nom i representació d'aquest organisme, en virtut de les atribucions que té conferides per raó del seu càrrec d'acord amb el que disposa l'article 64 h de l'Estatut de la Universitat d'Alacant, situada al campus de Sant Vicent del Raspeig, apt. 99, E-03643 Alacant (Espanya).   
  
D'una altra part, María Jesús Pastor Llorca, en qualitat de vicepresidenta de la Fundació Parc Científic d'Alacant de la Comunitat Valenciana, amb CIF Y96806634, actuant en nom i representació d'aquesta entitat, amb domicili social en el ctra. de Sant Vicent s/n (campus de St. Vicent), 03945 Sant Vicent del Raspeig (Alacant).  
Es reconeixen mútuament la capacitat civil necessària per a contractar i obligar les entitats que representen,   
  
Exposen  
  
I. Que amb data 31 d'abril de 2013 es va subscriure un Acord de col·laboració entre la Universitat d'Alacant i la Fundació Parc Científic d'Alacant, el qual continua vigent per no haver existit denúncia prèvia per cap de les parts que van subscriure l'acord esmentat.  
  
II. Que l'objecte d'aquest conveni era pactar la formalització d'un instrument jurídic conforme amb el dret per a facilitar l'ús i explotació mitjançant contraprestació d'algunes dependències la titularitat de les quals correspon a la Universitat d'Alacant.  
III. Que, amb posterioritat, les dues parts van subscriure un Conveni de col·laboració amb data 24 de març de 2015, que tenia com a objecte encomanar a la Fundació Parc Científic d'Alacant de la Comunitat Valenciana la gestió de l'ús i l'explotació dels espais esmentats en el punt II.  
IV. Que amb data 18 de març de 2016 es va publicar en el Diari Oficial de la Comunitat Valenciana la Resolució del 8 de març de 2016, del rector, per la qual es disposa la publicació de l'encàrrec de gestió de 24 de març de 2015 i modificada el 20 de gener de 2016 i ampliada amb data 20 de juliol de 2018, de la Universitat d'Alacant a la Fundació Parc Científic d'Alacant.  
Les dues parts formalitzen els següents   
  
Acords  
Primera. Ampliació d'espais al Conveni de col·laboració entre la Universitat d'Alacant i la Fundació Parc Científic d'Alacant subscrit amb data 24 de març de 2015  
Les parts acorden ampliar els espais objecte del conveni i que gestionarà la Fundació Parc Científic d'Alacant de la Comunitat Valenciana segons es detalla en l'annex I i d'acord amb les bases detallades en l'annex II.  
  
Per la Universitat d'Alacant, la rectora Amparo Navarro Faure  
Per la Fundació Parc Científic d'Alacant, la vicepresidenta: María Jesús Pastor Llorca  
  
ANNEX I  
Espais objecte d'aquesta addenda  
  
D'acord amb el que estableix la clàusula tercera d'aquesta addenda, la cessió dels espais a la Fundació Parc Científic d'Alacant no suposarà en cap cas canvi en la titularitat d'aquests espais, dels quals la Universitat d'Alacant és la titular única i exclusiva:  
  
  
Instituts universitaris (nous)  
  
CODI SIGUA LOCALITZACIÓ m2  
0204PB064 Instituts universitaris (nous) 49,71 m2  
 0204PB075 Instituts universitaris (nous) 48,15 m2  
  
  
  
ANNEX II  
Bases del procediment d'ocupació dels espais de titularitat   
de la universitat d'Alacant i autorització  
  
D'acord amb el que estableix la clàusula quarta d'aquesta addenda, és la Universitat d'Alacant l'òrgan encarregat d'adjudicar els espais objecte d'aquesta addenda seguint en tot cas el següent procediment:  
  
1. Procediment d'atorgament: Concurs amb licitació prèvia de conformitat amb els principis de publicitat i concurrència.   
2. Òrgan competent per l'atorgament: La rectora de la Universitat d'Alacant.  
3. Termini de duració:   
Concessions: Mínim de 4 anys prorrogables, màxim de 75 anys.  
Autoritzacions: Mínim d'1 any prorrogable, màxim de 10 anys.  
4. Cànon que ha de satisfer el concessionari o l'autoritzat: Els preus inicials són els indicats a continuació, amb les revisions que, si escau, siguen procedents:  
  
Instituts universitaris (nous)  
  
Codi SIGUA Superfície Preu m2  
0204PB064 49,71 m2 5,5 ?   
0204PB075 48,15 m2 5,5 ?   
  
  
5. Obligacions del concessionari o autoritzat:  
? Pagament del cànon, de les despeses derivades del consum, així com dels impostos, taxes i altres tributs que siguen obligatoris per a exercir l'activitat.  
? Mantenir en bon estat les dependències l'ús i l'ocupació de les quals es concedeix i, una vegada conclosa l'ocupació, haurà de deixar-les lliures i en estat de neteja i conservació adequada.  
? Contractar una pòlissa d'assegurances amb la finalitat d'assegurar els danys de tota mena que es puguen produir en els béns objecte d'autorització o concessió, així com a tercers, durant la vigència d'aquestes.  
? Ocupar i fer ús efectiu i exclusiu de les dependències adjudicades, sense possibilitat de cedir-les o transmetre-les a tercers.   
? Destinar les dependències exclusivament a les activitats relacionades amb les pròpies de l'FPCA.  
? Obtenir pel seu compte totes les autoritzacions administratives i llicències que siguen necessàries per a la realització de la seua activitat.  
? Complir amb les obligacions de tota mena que li impose la legislació vigent.   
6. Obres i instal·lacions: Queda prohibida la realització d'obres de qualsevol mena en les dependències objecte de concessió o autorització sense l'autorització expressa de la Universitat d'Alacant.  
En el cas que la concessionària o l'autoritzada realitze obres, construccions o instal·lacions fixes sobre el bé objecte de la concessió, en el moment en el qual s'extingisca la concessió estarà obligada demolir-les totalment, llevat que la Universitat d'Alacant manifeste de manera expressa que està interessada a mantenir-les, i en aquest cas no abonarà indemnització ni cap compensació per aquest concepte a la concessionària.  
7. Facultats que es reserva l'òrgan convocant: La Universitat d'Alacant es reservarà la facultat d'inspeccionar en qualsevol moment els béns objecte de concessió o autorització administrativa per a comprovar que són usats d'acord amb els termes establits en l'atorgament.   
  
8. Garanties a exigir: Com a garantia del compliment de les seues obligacions, els cessionaris hauran de constituir, lliurar i mantenir en vigor durant el període de vigència de la concessió o autorització, aval bancari de pagament a primer requeriment per import equivalent al cànon corresponent a tres mensualitats.  
9. Requisits per a participar en les convocatòries:   
? Estar vinculat al Parc Científic. Per a complir aquest requisit s'exigirà que l'empresa o entitat estiga vinculada a la Fundació Parc Científic d'Alacant en el moment de la resolució d'aquesta convocatòria.  
? Estar al corrent de totes les seues obligacions amb la Universitat.  
  
? Estar al corrent en les seues obligacions fiscals i de Seguretat Social  
10. Criteris de Valoració de Sol·licituds:  
? Volum de negoci de l'empresa o entitat sol·licitant. (10 punts)  
  
? Inversió en R+D. (10 punts)  
? Nombre de doctors que formen part de la plantilla. (15 punts)  
? Fons captats per l'empresa o entitat en convocatòries tant públiques com privades amb caràcter competitiu. (10 punts)  
? Nombre d'estudiants de la Universitat d'Alacant amb pràctiques en l'empresa o entitat. (5 punts)  
? Període de vinculació de l'empresa o entitat a la Fundació Parc Científic d'Alacant de la Comunitat Valenciana. (10 punts)  
? Ser EBT de la Universitat d'Alacant. (10 punts)  
? Adequació als interessos generals i estratègics de l'FPCA (30 punts)   
11. Composició de la Comissió de Valoració de Sol·licituds: Estarà integrada pels membres del Comitè Executiu de la Fundació Parc Científic de la Universitat d'Alacant:  
? El vicerector o vicerectora de la Universitat d'Alacant amb competències en Transferència i Innovació.  
? El secretari o secretària general de la Universitat d'Alacant.  
? El gerent o la gerent de la Universitat d'Alacant.  
12. Causes d'extinció de la concessió o autorització:  
a) Acord mutu de les parts.   
b) Falta de pagament del cànon estipulat o qualsevol altre incompliment greu de les obligacions del titular de la concessió o autorització, declarats per l'òrgan que la va atorgar.  
c) Venciment del termini estipulat.   
d) Dissolució de l'empresa o entitat adjudicatària de la concessió o autorització, extinció de la seua personalitat jurídica, defunció o incapacitat sobrevinguda del titular, en el cas que siga persona física.   
  
e) Per rescat anticipat que podrà dur a terme la Universitat d'Alacant en qualsevol moment per raons d'interès públic, amb el pagament previ al titular de la concessió de la indemnització corresponent pels danys ocasionats per l'extinció anticipada  
f) Desaparició del bé objecte de la concessió.   
g) Desafectació dels espais del domini públic.  
h) Qualsevol altra causa prevista en la disposició legal o normativa que resulte aplicable.  
  
  
ANNEX III   
Contraprestació de l'encàrrec  
  
Concreció del percentatge a percebre per la Fundació Parc Científic d'Alacant en concepte de contraprestació pels serveis objecte de l'encàrrec:  
  
10 % (deu per cent) del cànon abonat per les empreses o entitats